Ուսումնաարտադրական պրակտիկան բաժանված էր մի քանի փուլերի: Առաջին՝ տեսական փուլի ընթացքում ներկայացվեցին բարեխղճության թեմաներով տարբեր զեկույցներ և դիտեցին տարբեր ֆիլմեր` նվիրված հաշվետվողականության, թափանցիկության, կոմպետենտության (արհեստավարժության), էթիկայի և հակակոռուպցիոն վարքագծի հարցերին: Համապատասխան և հետաքրքիր դասախոսություններով հանդես եկան պրակտիկայի ուսումնական մասի պատասխանատու, «ԼԻԳԼ ԸԼԱՅԸՆՍ» իրավաբանական ընկերության փորձագետ պարոն Մարատ Ատովմյանը և պրակտիկայի կազմակերպիչ, «ԼԻԳԼ ԸԼԱՅԸՆՍ» իրավաբանական ընկերության փորձագետ Սյուզաննա Սողոմոնյանը: